**Ploaie de dor**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploaie de dor...

A mai trecut placid o noapte peste mine

Cu răvășirea aspră a unei amintiri ascunse

Și fulgere de ploaie arzând în foi veline

Udând bătăi de inimi de dorul tău străpunse.

O ploaie înspicată-n ascetică plânsoare

Aduce-n zorii zilei un soare în proptele

Mi-e dor de tine rău, sunt zestre fără stare

Mătasea mea de vise, granit e de podele.

O intrigă de ploaie mixează umezeala

Ţi-e dor și ţie oare prin stropii rumeniţi?

Te vreau îmbrăţișată, te ud cu fierbinţeala

Atâtor sărutări prin ochii împletiţi.

Din ramuri de amurg mă plouă cu condens

Leșin că nu te știu zărită mai aproape

Iar tu leșini de dor și-n zbuciumul intens

Îmi răsucești în ochi mister pe după pleoape.

Din desfrunzitul tremur al cerului cu gene

Se-adună-n viu argint, coboară-n colonade

Oftatul meu de dor, alintul pe sprâncene

O frescă pluviala cu suflete nomade...

Încerc să trec prin stropii ploilor zărghite

Înveșmântat în aburi de-alean ce mai suspină

De noi și zgribulite temeri învechite,

Din spuza unui dor lichid ca o lumină...

În ploi inscripţionate cu îngeri în vitralii

Ce colorează-n aur o dragoste-n altoi

Eu te doresc iubito printre sclipiri de dalii

Și te sărut pe ploi din dor de amândoi...

Marian Puscasiu

Aprilie 2015